પ્રશાંતભાઇના ત્વરિત પ્રતિભાવોમાં ખુબ જ સચ્ચાઇ છે કે આ બેઠકમાં મસ્તીની છોળ હતી,શેરોની રમઝટ હતી, નવા ઉત્સાહી,યુવાન મહેમાનોની પિછાણ હતી,શેરાક્ષરીના ફટાકડા હતા,નવા વિચારો અને આયોજનોના સંવાદો હતા, સાથે મળી ઘણું ઘણું એક સૂરમાં કરી શકવાના અણસારા હતાં. છેલ્લે સમૂહ છબી બાદ સ્મિતાબેન અને જયંતભાઇની પરોણાગતિમાં દિવાળીના ફાફડા ,મઠિયા અને પાઇનેપલની રસદાર મીઠાઇ માણી સૌ ઉઘડતી સાંજે,પ્રસન્ન મને છૂટા પડ્યા.